CELEX: 32012R0144
Language: el
Date: 2012-02-16 00:00:00
Title: Εκτελεστικός κανονισμός (ΕΕ) αριθ. 144/2012 της Επιτροπής, της 16ης Φεβρουαρίου 2012 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

21.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 144/2012 ΤΗΣ ΕΠΙΤΡΟΠΉΣ
   της 16ης Φεβρουαρίου 2012
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Η Επιτροπής Τελωνειακού Κώδικα δεν αποφάνθηκε εντός της προθεσμίας που όρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Φεβρουαρίου 2012.
      
         
            Για την Επιτροπή, εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Συσκευή σε ενιαίο περίβλημα με διαστάσεις περίπου 31 × 20 × 5 cm, η οποία περιλαμβάνει τα ακόλουθα συστατικά στοιχεία:
                  
                              —
                           
                           
                              ένα μικροεπεξεργαστή,
                           
                        
                              —
                           
                           
                              ένα διπλό ψηφιακό συντονιστή DVB-S/DVB-T,
                           
                        
                              —
                           
                           
                              μία μνήμη flash, και
                           
                        
                              —
                           
                           
                              έναν αναγνώστη «έξυπνης κάρτας» για υπό όρους πρόσβαση σε πάροχο υπηρεσιών.
                           
                        Η συσκευή φέρει τις ακόλουθες διεπαφές:
                  
                              —
                           
                           
                              μία δορυφορική είσοδο RF,
                           
                        
                              —
                           
                           
                              μία επίγεια είσοδο RF,
                           
                        
                              —
                           
                           
                              μία επίγεια έξοδο RF,
                           
                        
                              —
                           
                           
                              μία Ethernet (RJ-45),
                           
                        
                              —
                           
                           
                              δύο USB,
                           
                        
                              —
                           
                           
                              μία HDMI,
                           
                        
                              —
                           
                           
                              δύο SCART,
                           
                        
                              —
                           
                           
                              δύο RCA για ακουστική έξοδο,
                           
                        
                              —
                           
                           
                              μία S/PDIF (οπτική ψηφιακή ακουστική έξοδος), και
                           
                        
                              —
                           
                           
                              θυρίδα για σκληρό δίσκο.
                           
                        Στη θυρίδα είναι δυνατό να εφαρμόζεται εναλλάξιμος σκληρός δίσκος μετά την παρουσίαση. Οι σκληροί δίσκοι είναι δυνατό να διατηρούνται με σκοπό τη θέαση σε των αρχείων που εγγράφονται μεταγενέστερη φάση μόνο σε αυτό το μηχάνημα.
                  Κατά την παρουσίαση, η συσκευή είναι ικανή να λαμβάνει και να αποκωδικοποιεί ψηφιακά τηλεοπτικά σήματα (από ελεύθερα κανάλια και από προγράμματα προερχόμενα από τον πάροχο υπηρεσιών). Επίσης είναι ικανή να συνδέεται στο διαδίκτυο μέσω της διεπαφής Ethernet.
                  Η συσκευή είναι ικανή να λαμβάνει και να αποκωδικοποιεί αρχεία ακουστικά/ βίντεο από αυτόματο μηχάνημα επεξεργασίας δεδομένων μέσω μιας ονομαζόμενης «πύλης οικιακού τύπου».
                  Η συσκευή είναι ικανή να αναπαράγει αρχεία ακουστικά/βίντεο από εξωτερικά μέσα (όπως σκληρός δίσκος ή μνήμη USB) μέσω διεπαφής USB.
                  Η συσκευή είναι ικανή να εγγράφει και να αναπαράγει τα λαμβανόμενα ψηφιακά τηλεοπτικά σήματα.
               
               
                  8528 71 15
               
               
                  Η κατάταξη καθορίζεται από τους Γενικούς Κανόνες 1, 3(γ) και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 8528, 8528 71 και 8528 71 15.
                  Η συσκευή είναι σύνθετο μηχάνημα ικανό να επιτελεί τις λειτουργίες των κλάσεων 8521 και 8528.
                  Δεδομένων των χαρακτηριστικών της συσκευής, καμία από τις λειτουργίες της δεν θεωρείται ότι συνιστά την κύρια λειτουργία της συσκευής υπό την έννοια της σημείωσης 3 του Μέρους XVI.
                  Συνεπώς η συσκευή πρέπει να καταταχθεί στην τελευταία κλάση κατ’ αριθμητική σειρά, δηλαδή στην κλάση 8528.
                  Παρά την παρουσία των εναλλάξιμων σκληρών δίσκων, την ικανότητα αναπαραγωγής περιεχομένου από εξωτερικά μέσα καθώς και την ικανότητα εγγραφής των λαμβανόμενων ελεύθερων καναλιών, η συσκευή διατηρεί τα ουσιώδη χαρακτηριστικά της ονομαζόμενης «χωριστής ενότητας (set-top box) με σύστημα επικοινωνίας».
                  Κατόπιν των ανωτέρω, πρέπει να καταταχθεί στον κωδικό ΣΟ 8528 71 15 ως χωριστή ενότητα (set-top box) με σύστημα επικοινωνίας.